b'\n_START_ARTICLE_\nScotland Yard\n_START_PARAGRAPH_\n51.49861\xc2\xb0N, 0.13305\xc2\xb0W _NEWLINE_Scotland Yard (virallisesti New Scotland Yard) on metonyymi Suur-Lontoon poliisitoimen (Metropolitan Police Service) p\xc3\xa4\xc3\xa4majasta. Suur-Lontoon poliisitoimi on vastuussa suurimman osan Lontoon lainvalvonnasta._NEWLINE_Nimitys juontuu Suur-Lontoon poliisitoimen alkuper\xc3\xa4isen p\xc3\xa4\xc3\xa4majan sijainnista Whitehallissa, jossa sill\xc3\xa4 oli takaovi Great Scotland Yard -nimisell\xc3\xa4 kadulla. Scotland Yardin puoleisesta sis\xc3\xa4\xc3\xa4nk\xc3\xa4ynnist\xc3\xa4 tuli poliisiaseman julkinen sis\xc3\xa4\xc3\xa4nk\xc3\xa4ynti ja ajan my\xc3\xb6t\xc3\xa4 kadusta ja Suur-Lontoon poliisitoimesta tulivat synonyymisi\xc3\xa4._NEWLINE_The New York Times kirjoitti vuonna 1964, ett\xc3\xa4 juuri niin kuin Wall Street antoi nimens\xc3\xa4 New Yorkin rahoituslaitosten keskittym\xc3\xa4lle, niin my\xc3\xb6s Scotland Yard antoi nimens\xc3\xa4 poliisitoiminnalle Lontoossa._NEWLINE_Poliisitoimi muutti Great Scotland Yardilta vuonna 1890 ja uudelle p\xc3\xa4\xc3\xa4majalle annettiin nimi New Scotland Yard. Nykyinen New Scotland Yard sijaitsee Broadwayn kadulla Victorian kaupunginosassa ja on ollut Suur-Lontoon poliisitoimen p\xc3\xa4\xc3\xa4maja vuodesta 1967 l\xc3\xa4htien. Vuonna 2013 julkaistiin, ett\xc3\xa4 poliisitoimi tulee muuttamaan pienemp\xc3\xa4\xc3\xa4n rakennukseen Victoria Embankmentiin vuonna 2015. Uuden p\xc3\xa4\xc3\xa4majan nimeksi tulee Scotland Yard.\n_START_SECTION_\nHistoria\n_START_PARAGRAPH_\nSuur-Lontoon poliisitoimen perusti Sir Robert Peel vuonna 1829.'